Komission asetus (ETY) N:o 2606/70, annettu 22 päivänä joulukuuta 1970, tavaroiden luokittelusta yhteisen tullitariffin alanimikkeeseen 85.12 A



Virallinen lehti nro L 278 , 23/12/1970 s. 0019 - 0020

Suomenk. erityispainos Alue 2 Nide 1 s. 0017

Tanskank. erityispainos: Sarja I Alue 1970(III) s. 0803

Ruotsink. erityispainos Alue 2 Nide 1 s. 0017

Englannink. erityispainos: Sarja I Alue 1970(III) s. 0906

Kreikank. erityispainos: Luku 02 Nide 1 s. 0111

Espanjank. erityispainos: Luku 02 Nide 1 s. 0080

Portugalink. erityispainos: Luku 02 Nide 1 s. 0080



KOMISSION ASETUS (ETY) N:o 2606/70, annettu 22 päivänä joulukuuta 1970, tavaroiden luokittelusta yhteisen tullitariffin alanimikkeeseen 85.12 A EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69 (1) ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa nesteiden kuumentamiseen ja niiden pitämiseen vakiolämpötilassa suunniteltuja laitteita, jotka koostuvat termostaatilla varustetusta sähköllä toimivasta uppokuumentimesta, pumppua käyttävästä sähkömoottorista ja sekoittimesta, jotka on rakennettu yhdeksi kokonaisuudeksi, neuvoston 28 päivänä kesäkuuta 1968 antaman asetuksen (ETY) N:o 950/68 (2), sellaisena kuin se on viimeksi muutettuna 23 päivänä marraskuuta 1970 annetulla neuvoston asetuksella (ETY) N:o 2376/70 (3), liitteenä olevassa yhteisessä tullitariffissa kuuluvat - nimikkeeseen 84.17 koneet ja laitteet, myös sähköllä kuumennettavat, aineiden käsittelyä varten lämpötilan muutoksen käsittävällä menettelyllä, kuten kuumentamalla, keittämällä, paahtamalla, tislaamalla, rektifioimalla, steriloimalla, pastöroimalla, hauduttamalla, kuivaamalla, haihduttamalla, höyryttämällä, tiivistämällä, jäähdyttämällä, ei kuitenkaan koneet ja laitteet, jollaisia käytetään taloustarkoituksiin; vedenkuumennuslaitteet ja kuuman veden varaajat, muut kuin sähköllä toimivat, - nimikkeeseen 85.12 muun muassa sähköllä toimivat kuuman veden varaajat ja uppokuumentimet, ja - nimikkeeseen 90.24 kojeet ja laitteet kaasujen tai nesteiden mittaamista, tarkkailua tai automaattista säätöä varten tai automaattista lämpötilan säätöä varten (esimerkiksi painemittarit, termostaatit, nestepinnan osoittimet, automaattiset vedonsäätimet, virtausmittarit, lämmönkulutusmittarit), nimikkeeseen 90.14 kuulumattomat, kyseiset laitteet on tarkoitettu ripustettavaksi altaiden ja säiliöiden seinämiin siten, että uppokuumentimen, sekoittimen ja pumpun käsittävä osa on upotettuna nesteeseen sen kuumentamiseksi ja liikuttamiseksi, jolloin lämpötilaa valvotaan termostaatilla, nämä laitteet vastaavat sähköllä toimivien uppokuumentimien määritelmää ja toimintaa, nimikkeessä 85.12, jossa laitteet nimetään toiminnoittain, tavarat luokitellaan eritellymmin kuin nimikkeessä 84.17, johon kuuluu joukko koneita ja laitteita aineiden käsittelyä varten lämpötilan muutoksen käsittävällä menettelyllä, kuten kuumentamalla, joka tapauksessa, myös jos kyseiset uppokuumentimet on varustettu automaattisella lämpötilan säätölaitteella, niiden olennaiseen luonteeseen kuuluu, että niillä kuumennetaan nesteitä, joihin ne upotetaan; tästä syystä niitä ei voida luokitella nimikkeessä 90.24 tarkoitetuiksi koneiksi ja laitteiksi, sen vuoksi kyseisten laitteiden on kuuluttava nimikkeeseen 85.12; lisäksi tulliyhteistyöneuvosto on puoltanut näiden tavaroiden luokittelua tähän nimikkeeseen, sähköllä toimivat uppokuumentimet mainitaan alanimikkeessä 85.12 A, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Nesteiden kuumentamiseen ja niiden pitämiseen vakiolämpötilassa suunnitellut laitteet, jotka koostuvat termostaatilla varustetusta sähköllä toimivasta uppokuumentimesta, pumppua käyttävästä sähkömoottorista ja sekoittimesta, jotka on rakennettu yhdeksi kokonaisuudeksi, kuuluvat yhteisen tullitariffin alanimikkeeseen 85.12 Vedenkuumennuslaitteet ja kuumanvedenvaraajat sekä uppokuumentimet, sähköllä toimivat; huoneiden tai vastaavien tilojen sähkölämmityslaitteet; sähkölämpölaitteet hiustenkäsittelyä varten (esim. hiustenkuivaajat, kihartimet ja kiharruspihtien kuumentimet); sähkösilitysraudat; taloudessa käytettävät sähkölämpölaitteet; sähkökuumennusvastukset, muut kuin nimikkeeseen 85.24 kuuluvat, A. Vedenkuumennuslaitteet ja kuumanvedenvaraajat sekä uppokuumentimet, sähköllä toimivat. 2 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1970. Komission puolesta Puheenjohtaja Franco M. MALFATTI (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 258, 27.11.1970, s. 1